en el el el el el en en en en en el en en nl el el el en en en en de en en en en en en en en en en en en en es en en en en en en en en en en en en en en en en pt en en en en el el el en en el el el el el el nl el el el en en en en de en en en en en en en en en en en en en es en en en en en en en en en en en en en en en en pt en en en en el el el en en el el el el el el en el el el el el el el el el el en el en el en el el el el el el el el el el el el el el el el el el el el el el en en el el en el en el en el en el el
Tο καλοκαίρι του 2018 ο Hue Jackson χρησιμοποίησε την λίμνη Erie σαν κολυμβήθρα του Σιλωάμ. Έτσι βούτηξε στα παγωμένα νερά της, προκειμένου να ξεπλύνει την ντροπή των 31 ηττών σε 32 παιχνίδια και έδωσε την υπόσχεση για μία καλύτερη χρονιά.
Οι Browns, αποτέλεσαν μία από τις πιο ευχάριστες εκπλήξεις του πρωταθλήματος. Μετά από δύο χρόνια ντροπής, τερμάτισαν με ένα αξιοπρεπέστατο 7-8-1, πολύ κοντά στα play-off. Τι άλλαξε και αυτός ο οργανισμός μετατράπηκε από σάκο του μποξ σε αξιόμαχο αντίπαλο?
Σίγουρα το πολύ καλό πλασάρισμα στο draft, έπαιξε καθοριστικό ρόλο διότι οι καταστροφικές χρονιές ήταν και η αιτία που ψώνισαν από τα πάνω ράφια
Ο Mayfield έκανε εξαιρετική rookie χρονιά
Η άμυνα είχε πολλά takeaways
Ο Hue Jackson επιτέλους απολύθηκε
Το 2003 οι Cleveland Cavaliers, επέλεξαν  στο νούμερο 1 του draft για το NBA, ένα παιδί από το Άκρον της πολιτείας τους, τον γνωστό σε όλους μας Lebron James. Η ομάδα μπάσκετ του Cleveland δεν είχε κερδίσει ποτέ κάποιο πρωτάθλημα και γενικά αποτελούσε ένα από τα πιο βαρετά franchise του αθλήματος. Πραγματικά κανείς δεν θα καθόταν να δει τους Cavaliers εάν δεν έπαιζαν κόντρα στην ομάδα τους ή κόντρα στον αγαπημένο τους παίκτη. Όμως, ο ρους της ιστορίας άλλαξε και ο Lebron μεταμόρφωσε τους Cavs σε ομαδάρα με νοοτροπία νικητή. Το 2016 έφερε το ιερό δισκοπότηρο στο Cleveland κερδίζοντας μία ομάδα που είχε το καλύτερο ρεκόρ όλων των εποχών (72-9), γυρνώντας τους τελικούς από 1-3 σε 4-3!
Αρκετά μιλήσαμε για μπάσκετ, ας επιστρέψουμε στο αγαπημένο μας NFL. Το 2018 οι Browns επέλεξαν στο νούμερο 1 του draft τον Baker Mayfield. O νεαρός quarterback προερχόταν από εξαιρετική χρονιά στο κολλέγιο και μολονότι υπήρχαν πολλά και καλά project στο draft της χρονιάς του επιλέχθηκε πρώτος, κυρίως λόγω της νοοτροπίας και του πνεύματος του νικητή που τον διέκρινε.
Η στρατηγική των Browns ήταν αρκετά συντηρητική. Έφερε στην ομάδα τον Tyrod Taylor που την προηγούμενη χρονιά είχε φτάσει μέχρι τα play off και του έδωσε το χρίσμα του βασικού. Παράλληλα, όλοι πίστευαν ότι είναι decent QB και ο Mayfield θα αποκτούσε την απαραίτητη εμπειρία δίπλα του, πριν λάβει το βάπτισμα του πυρός. Ο Taylor έπαιξε 2,5 παιχνίδια και κυριολεκτικά απογοήτευσε. Έτσι κατά την διάρκεια του παιχνιδιού με τους Jets και έπειτα από τραυματισμό του, ο Hue Jackson αναγκάστηκε να ρίξει στο παιχνίδι τον rookie QB του.  Τα υπόλοιπα είναι γνωστά. Η κατάρα έσπασε και πλέον στο Cleveland δεν γιόρταζαν γιατί επιτέλους νίκησαν αλλά γιατί στα μάτια του Mayfield είδαν έναν άνθρωπο που μπορεί να αλλάξει την ιστορία τους.
Στα παιχνίδια που ακολούθησαν ο Mayfield έπαιξε σε όλα ως βασικός και το συνολικό ρεκόρ του ήταν 7-7, με 27 TD και 14 ΙΝΤ. Το 93,7 rating είναι άκρως κολακευτικό για έναν νεοσύλλεκτο, ο οποίος έπαιξε για μία ομάδα που τα τελευταία χρόνια άλλαζε τους QB της σαν τα πουκάμισα.
Το μέλλον φαντάζει ευοίωνο, καθώς ο Mayfield μπορεί να χτίσει πάνω σε αυτή τη χρονιά και να αναβαθμιστεί ακόμη περισσότερο. Το μεγάλο ερώτημα είναι αν έχει την στόφα του Rodgers και του Brady προκειμένου να ξεχωρίσει και να γράψει την δική του ιστορία. Προσωπικά υπάρχουν κάποια στοιχεία του χαρακτήρα του που με κάνουν να μην το πιστεύω.
Το περιστατικό με τον Hue Jackson.
Μετά το πρώτο παιχνίδι με τους Bengals, όπου ο Jackson είχε ήδη αλλάξει στρατόπεδο, διαδραματίστηκε μία πολύ άσχημη σκηνή. Ο Hue Jackson πήγε ιπποτικά να συγχαρεί τον Mayfield και ο δεύτερος τον αντιμετώπισε στην κυριολεξία σαν φορέα μεταδοτικού νοσήματος, κάνοντας τα πάντα για να τον αποφύγει. Η αντίδραση αυτή δείχνει πνεύμα μικροψυχίας. Όλοι οι μεγάλοι αθλητές διακρίνονται για τον σεβασμό τους προς τον αντίπαλο. Έστω και για τυπικούς λόγους, όφειλε να δεχθεί τις φιλοφρονήσεις.
Στο κολλέγιο υπήρχαν πολλές φορές που παρεκτράπηκε με χυδαίο τρόπo
Σε αυτό το βιντεάκι μπορείτε να δείτε τις αντιδράσεις του απέναντι στους Jayhawks.
O Mayfield καρφώνει την σημαία της Oklahoma στο γήπεδο του Ohio.
To διαζύγιο του με το Texas Tech, δεν ήταν ρόδινο. Όταν στα 18 σου χρόνια έχεις τόσο μεγάλη γλώσσα τότε σίγουρα δεν θα κερδίσεις εύκολα τον σεβασμό. Aς μην ξεχνάμε ότι λίγο καιρό αργότερα έφαγε πόρτα από τοπικό εστιατόριο!!!
Σαν άλλη Arya Stark έχει μία λίστα με όλους τους δημοσιογράφους που γράφουν αρνητικά σχόλια για αυτόν.
Η μέρα που τον συνέλαβαν επειδή οδηγούσε μεθυσμένος. Αυτό ήταν σίγουρα Tackle for Loss…
Οι μεγάλοι παίκτες ποτέ δεν είχαν τόσο προβληματικούς χαρακτήρες. Όποιοι από αυτούς είχαν παραβατική συμπεριφορά, συνήθως κατέληγαν στο περιθώριο έχοντας μία καριέρα που κατέστρεψαν για να μας βασανίζει την σκέψη.
Ο Lebron πάντοτε επιδείκνυε σεβασμό στους αντιπάλους του και αδιαφορία στους εχθρούς του. Είναι χαρακτηριστικές οι στιγμές που παίκτες όπως ο Lance Stephenson προσπάθησαν να τον εκνευρίζουν με άσχημο ή και αντιαθλητικό τρόπο και αυτός ουδέποτε παρεκτράπηκε αλλά κράτησε την αξιοπρέπεια του.
Οι μεγάλοι παίκτες δίνουν απαντήσεις στο γήπεδο. Οι παιδιάστικες αντιδράσεις και οι ψευτοτσαμπουκάδες δεν έχουν θέση στον επαγγελματικό αθλητισμό. Δεν πιστεύω σε καμία περίπτωση πως ο Mayfield θα τα καταφέρει. Είναι υπερβολικά αλαζόνας για να φτάσει στην κορυφή.
Previous Post Οι καλύτεροι αθλητές σε κάθε θέση σήμερα!
Next Post Mock Draft 2019: 2η Έκδοση
About The Author: Alex
Οπαδός του αμερικανικού αθλητισμού λόγω τους συστήματος των draft. Λάτρης των small market και θρησκευτικός ακόλουθος (εδώ και 4 χρόνια) οποιασδήποτε ομάδας εδρεύει στο Wisconsin, λόγω του Gianni GOATokounmpo. Παραδοσιακή αγάπη για τους RAMS, από εποχές Kurt Warner, αλλά και παθολογικό μίσος για τους Patriots και το τρίγωνο των βερμούδων Kraft – Brady – Belichick.